CELEX: 22014D0135
Language: lt
Date: 1403827200000
Title: 2014 m. birželio 27 d. EEE jungtinio komiteto sprendimas Nr. 135/2014, kuriuo iš dalies keičiamas EEE susitarimo XIII priedas (Transportas)

27.11.2014   
            
            
               LT
            
            
               Europos Sąjungos oficialusis leidinys
            
            
               L 342/42
            
         EEE JUNGTINIO KOMITETO SPRENDIMAS
   Nr. 135/2014
   2014 m. birželio 27 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (1);
            
         
               (2)
            
            
               todėl EEE susitarimo XIII priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XIII priedas iš dalies keičiamas taip:
   
               1.
            
            
               po 66wm punkto (Komisijos įgyvendinimo reglamentas (ES) Nr. 391/2013) įrašoma:
               
                           „66wn.
                        
                        
                           
                              32011 R 0677: 2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (OL L 185, 2011 7 15, p. 1).
                           Reglamento nuostatos šiame Susitarime pritaikomos taip:
                           
                                       a)
                                    
                                    
                                       sąvoka „tinklo valdytojas“ reiškia ES valstybėms narėms ir EEE narėmis esančioms ELPA valstybėms paskirtą tinklo valdytoją;
                                    
                                 
                                       b)
                                    
                                    
                                       neatsižvelgiant į Susitarimo 1 protokolo nuostatas, reglamente vartojamas terminas „valstybė (-s) narė (-s)“, be reglamente vartojamos prasmės, apima ir ELPA valstybes;
                                    
                                 
                                       c)
                                    
                                    
                                       3 straipsnio 3 dalyje ELPA valstybių atžvilgiu žodžiai „Komisijos sprendimu, kurį ji priima pasikonsultavusi su Bendro dangaus komitetu, kaip numatyta Reglamento (EB) Nr. 549/2004 5 straipsnio 3 dalyje“ pakeičiami „ELPA valstybių nuolatinio komiteto sprendimu“, o žodis „Komisija“ pakeičiamas žodžiais „ELPA valstybių nuolatinis komitetas“;
                                    
                                 
                                       d)
                                    
                                    
                                       4 straipsnio 4 dalyje po žodžio „Komisija“ įterpiama, „ELPA valstybių nuolatinis komitetas, ELPA priežiūros institucija“;
                                    
                                 
                                       e)
                                    
                                    
                                       7 straipsnio 5 dalyje po žodžio „Komisija“ įterpiama, „ELPA valstybių nuolatinis komitetas, ELPA priežiūros institucija“;
                                    
                                 
                                       f)
                                    
                                    
                                       16 straipsnio 3 dalies b punkte po žodžio „Komisija“ įterpiama „ir vienas ELPA priežiūros institucijos atstovas“;
                                    
                                 
                                       g)
                                    
                                    
                                       17 straipsnio 2 dalies a punktas netaikomas ELPA valstybėms;
                                    
                                 
                                       h)
                                    
                                    
                                       18 straipsnio 2 dalyje po žodžio „Taryba“ įterpiama, „vienas ELPA valstybės, pirmininkaujančios ELPA valstybių nuolatiniam komitetui, atstovas“;
                                    
                                 
                                       i)
                                    
                                    
                                       20 straipsnio 3 dalies pirmajame sakinyje po žodžio „Komisijai“ įterpiama, „ELPA valstybių nuolatiniam komitetui, ELPA priežiūros institucijai“;
                                    
                                 
                                       j)
                                    
                                    
                                       21 straipsnio pirmajame sakinyje ELPA valstybių atžvilgiu žodis „Komisija“ pakeičiamas žodžiais „ELPA priežiūros institucija“.“
                                    
                                 
                     
         
               2.
            
            
               66xa punktas (Komisijos reglamentas (EB) Nr. 691/2010) papildomas šia įtrauka:
               
                           „—
                        
                        
                           
                              32011 R 0677: 2011 m. liepos 7 d. Komisijos reglamentas (ES) Nr. 677/2011 (OL L 185, 2011 7 15, p. 1).“
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 677/2011 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2014 m. birželio 28 d., jei pateikti visi pranešimai pagal EEE susitarimo 103 straipsnio 1 dalį (2), arba 2013 m. gruodžio 13 d. EEE jungtinio komiteto sprendimo Nr. 229/2013 (3) įsigaliojimo dieną, iš šių datų pasirenkama vėlesnė. 4
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. birželio 27 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 185, 2011 7 15, p. 1.
   
      (2)  Konstituciniai reikalavimai nurodyti.
   
      (3)  OL L 154, 2014 5 22, p. 28.